b'\n_START_ARTICLE_\nFinlands uafh\xc3\xa6ngighedserkl\xc3\xa6ring\n_START_SECTION_\nBaggrund\n_START_PARAGRAPH_\nFebruarrevolutionen og ikke mindst oktoberrevolutionen 1917 i det Russiske Kejserrige fostrede h\xc3\xa5b i storhertugd\xc3\xb8mmet Finland. Efter zar Nikolajs abdikation 15. marts dette \xc3\xa5r forsvandt grundlaget for en personalunion mellem Finland og Rusland efter mange finners mening._NEWLINE_Som f\xc3\xb8lge heraf erkl\xc3\xa6rede Parlamentet 5. november 1917 sig som "indehaver af den \xc3\xb8verste statsmagt" i Finland med udgangspunkt i Finlands grundlov, mere pr\xc3\xa6cist i \xc2\xa738 i Sveriges forfatning (1772), som var blevet bestemt af Sveriges st\xc3\xa6nderrigsdag efter Gustav 3. af Sveriges ublodige kup._NEWLINE_I flere m\xc3\xa5neder rasede nu den finske borgerkrig, der sluttede med en afg\xc3\xb8rende sejr til De Hvide, der var st\xc3\xb8ttet af Tyskland. Sejren tvang den r\xc3\xb8de sovjetiske regering til at acceptere Finlands uafh\xc3\xa6ngighed, og russerne, der havde st\xc3\xb8ttet De R\xc3\xb8de i Finland, skiftede front og drog til det sydvestlige og centrale Rusland for at kv\xc3\xa6le tyrkisk og ukrainsk modstand i stedet._NEWLINE_Den 15. november 1917 udstedte bolsjevikkerne en erkl\xc3\xa6ring om rettigheder for folk i Rusland, der pointerede alle folks ret til selv at bestemme, hvem de ville h\xc3\xb8re under, herunder retten til separatisme og dannelse af egen stat. Den samme dag udsendte det finske parlament en erkl\xc3\xa6ring, med hvilken det p\xc3\xa5tog sig pro tempore storfyrstens magt i Finland._NEWLINE_Den gamle svenske forfatning fra 1772 blev imidlertid ikke l\xc3\xa6ngere regnet for egnet som finsk forfatning. I ledende kredse havde man i lang tid ment, at monarkiet og arvelige adelsprivilegier var for\xc3\xa6ldede, og der blev advokeret for en republikansk grundlov for Finland._NEWLINE_Senatet, som havde sammenfattet regeringskabinettet og h\xc3\xb8jesteret under det russiske herred\xc3\xb8mme, havde efter zarens abdikation f\xc3\xa5et mere magt, og det fremlagde et forslag til en nye grundlov 4. december 1917. Uafh\xc3\xa6ngighedserkl\xc3\xa6ringen fik af tekniske \xc3\xa5rsager som en pr\xc3\xa6ambel til forslaget og skulle vedtages af parlamentet._NEWLINE_Den 31. december 1917 udstedte folkekommiss\xc3\xa6rernes r\xc3\xa5d i Rusland et dekret, hvori man anerkendte Finlands selvst\xc3\xa6ndighed, og 4. januar 1918 blev dette godkendt af den h\xc3\xb8jeste sovjets centralkomit\xc3\xa9.\n_START_SECTION_\nNyere tid\n_START_PARAGRAPH_\nHalvfems\xc3\xa5rsdagen for Finlands uafh\xc3\xa6ngighed blev blandt andet fejret ved at udgive en \xe2\x82\xac5-mindem\xc3\xb8nt i 2007. Bagsiden viser eksempler p\xc3\xa5 helleristninger, mens forsiden viser en b\xc3\xa5d med ni \xc3\xa5rer og roere som symbol p\xc3\xa5 Finlands karaktertr\xc3\xa6k i form af samarbejde. Man ser desuden tegn p\xc3\xa5 musik og finske citar-strenge p\xc3\xa5 m\xc3\xb8nten.'